فريندز او صحاب (بالانجليزى: Friends); مسلسل سيت كوم كوميدى امريكانى مشهور بيحكى عن حياة 6 صحاب عايشين فى مدينة نيو يورك. المسلسل اتعرض حصرى ف الاول على شبكة ان بى سى و بعدها اتعرض فى قنوات تانيه كتير حوالين العالم. المسلسل دا عمل تطور كبير فى السيت كوم, و يعتبر اشهر مسلسل من النوعية دى, و كمان يعتبر من اطول مسلسلات السيت كوم فى العالم. اتعمل منه عشر اجزاء و اول جزء اتعرض فى يوم 22 سبتمبر سنة 1994 لحد يوم 6 مايو سنة 2004. المسلسل بيمثل فيه ست شخصيات رئيسيه مش بيتغيروا اللى هما: ريتشيل جرين (مثلت الدور :چنفير انيستون) مونيكا جيلر (مثلت الدور :كورتنى كوكس) تشاندلر بينج (مثل الدور :ماثيو پيرى) روس جيلر : (مثل الدور :ديڤيد شويمر) چوى تريبيانى (مثل الدور :مات لوبلان) فيبيى بوفييه (مثلت الدور :ليزا كودرو) مورجان فيرتشايلد فريندز كسب شعبية كبيرة حوالين العالم كله مش في أمريكا بس وساعات بيتعرض على التلفزيون لحد دلوقى حتى بعد ما المسلسل خلص. المسلسل كسب جوايز كتيره أيام ما كان بيتعرض؛ منها جايزة ايمى وأحسن مسلسل كوميدى و ست جوايز من جوايز اختيار الناس.